[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "U\u0308u\u0308riautod kuulutavad lo\u0303ppu autouputusele ning avardavad linnaruumi"}, {"text_idx": "#000006", "text": "Bolti rendiautod. Autor/allikas: Siim Lo\u0303vi /ERR"}, {"text_idx": "#000007", "text": "Kuigi lu\u0308hikeses plaanis vo\u0303ivad so\u0303idukijagamisteenused, nagu Citybee ja Bolt, autostumist tagant kannustada, on need siiski samm ummikuvabama ning mo\u0303nusama linnaruumi suunas, kus autouputusega kaasnevad parkimisprobleemid on mo\u0308o\u0308danik, u\u0308tlevad liikuvuseksperdid."}, {"text_idx": "#000008", "text": "\"Isiklike so\u0303iduautodega on u\u0308ks statistiline probleem \u2013 nad seisavad 90 protsenti ajast, sageli isegi rohkem,\" u\u0308tles Tallinna Tehnikau\u0308likooli transpordi teaduskeskuse doktorant Kaur Sarv. Ta to\u0303des, et kuigi eraautod annavad inimestele liikumisvo\u0303imalusi ja -vabadust, siis vo\u0303tavad nad nii parkimisel kui ka so\u0303itmisel a\u0308ra va\u0308ga palju linnaruumi."}, {"text_idx": "#000009", "text": "Sarve so\u0303nul lahendavad u\u0308le linna paiknevad u\u0308hiskasutuses lu\u0308hiu\u0308u\u0308riautod, mida linnaelanikud juhilubade olemasolu korral kasutada saavad, osaliselt probleemi. Seda seeto\u0303ttu, et u\u0308u\u0308riautod on suurema osa ajast liikumises ega pea enam omanikku oodates pa\u0308eval parklas vo\u0303i teeveerel jo\u0303ude seisma."}, {"text_idx": "#000010", "text": "Eestis pakuvad sellist so\u0303idukijagamise teenust Citybee ning Bolt. Leedust pa\u0308rit Citybee alustas u\u0308u\u0308riautodega Tallinnas ja Tallinna u\u0308mbruses juba poolteist aastat tagasi 2019. aasta oktoobrikuus. Citybee Eesti turundusjuhi Egert Kivisaare so\u0303nul on neil praegu juba u\u0308le 110 000 kasutaja, peamiselt nooremast po\u0303lvkonnast. Bolt tuli oma u\u0308hiskasutuses autodega pealinnas va\u0308lja alles a\u0308sja, mai alguses."}, {"text_idx": "#000011", "text": "\"Mida rohkem on autosid, seda enam tundub meile, et peame ehitama rohkem teid. Mingil hetkel aga tundub ja\u0308lle, et see teeruum on otsa saanud ja peab veelgi rohkem ruumi autodele tegema,\" u\u0308tles Sarv."}, {"text_idx": "#000012", "text": "Ta lisas, et linnaruum ei ole lo\u0303pmatu. Kui sinna autode kasuks aina teid ja parklaid ehitada, siis kaob sealt ruum elamiseks u\u0308hel hetkel a\u0308ra. \"Siis liiguvad inimesed aina rohkem linnast va\u0308lja ja tekib surnud ring, kus inimesed liiguvad kaugemale ning peavad linna saamiseks liikuma autoga,\" so\u0303nas ta."}, {"text_idx": "#000014", "text": "Sarve so\u0303nul tekitavad alternatiivsed liikumisviisid, nagu u\u0308u\u0308riautod, teistsuguse spiraali, mis va\u0308hendab autokoormust ja annab liikumisruumi juurde. Eriti, kui neid sobitada u\u0308histranspordi vo\u0303i laenu(to\u0303uke)ratastega."}, {"text_idx": "#000015", "text": "U\u0308hest ku\u0308ljest on linnapilt lahedam ning liikuvate autode arvelt on rohkem ruumi parkimiseks. Teisalt ja\u0308a\u0308b rohkem ruumi ka nendele so\u0303idukitele, mis teenindavad ettevo\u0303tteid vo\u0303i tegelevad kaubaveoga, u\u0308tles Sarv."}, {"text_idx": "#000016", "text": "\"Paljuski ei ole see oluline ku\u0308simus vaid eraisikute jaoks, vaid see on ka majandusarengu ja ettevo\u0303tluse toimimise ku\u0308simus. Kui liikluskoormus la\u0308heb liiga suureks, siis hakkab see takistama ka ettevo\u0303tluse tegevust, sest teenuste ja kaupade tarneajad suurenevad,\" lausus Sarv."}, {"text_idx": "#000017", "text": "U\u0308u\u0308riautod on Sarve so\u0303nul eraautodega vo\u0303rreldes keskkonnaso\u0303bralikumad. Nad va\u0308hendavad u\u0308leu\u0308ldist vajadust autoostu ja\u0308rele ning seeto\u0303ttu kulub ka va\u0308hem va\u0308a\u0308rtuslikke maavarasid ja va\u0308a\u0308rismetalle. U\u0308htlasi on u\u0308u\u0308riautod uuemad ja sa\u0308a\u0308stlikumad kui Eesti keskmine 14aastane so\u0303iduk. Citybee turundusjuht Egert Kivisaar u\u0308tles na\u0308iteks, et ko\u0303ik Citybee autod on olnud kasutuses maksimaalselt aasta."}, {"text_idx": "#000018", "text": "Kivisaar to\u0303i ka va\u0308lja, et isikliku auto omamine on kallis, sest auto peab olema kindlustatud ning seda peab hooldama. \"See pole kuigi mo\u0303ttekas, kui suurema osa ajast seisab auto paigal,\" u\u0308tles ta."}, {"text_idx": "#000019", "text": "So\u0303idukijagamisega katsetati juba 20. sajandil"}, {"text_idx": "#000020", "text": "Autojagamisteenusega katsetati Euroopas juba 20. sajandi keskpaigas, kirjutavad Ameerika teadlased teadusajakirjas Journal of World Transport Policy & Practice. U\u0308ks varasemaid auto jagamise katsetusi pa\u0308rineb 1948. aastast Zu\u0308richis S\u030cveitsis, kus Sefage u\u0308histu (lu\u0308hend so\u0303nast Selbstfahrergemeinschaft ehk isejuhtiv kogukond) koondas inimesi, kes ise ei jaksanud endale autot osta. Kuigi luhtunult, katsetati ka mujal mitmesuguste auto jagamise ettevo\u0303tmistega, nagu na\u0308iteks Procotipi initsiatiiv 1971. aasta Prantsusmaal vo\u0303i Witkar 1973. aastal Amsterdamis."}, {"text_idx": "#000021", "text": "Kaur Sarv toob va\u0308lja, et kui perekonnad vo\u0303i kvartalid tahtsidki tollal so\u0303idukeid omavahel jagada, et ko\u0303ik ei peaks endale eraldi autot ostma, siis oli selle mitu probleemi. U\u0308helt poolt polnud kuhugile mugavalt autovo\u0303tmeid ja\u0308tta. Teisalt ei osatud tagada, et keegi autot a\u0308ra ei vii. Samuti oli tollal keeruline pidada arvestust ku\u0308tusekasutuse u\u0308le."}, {"text_idx": "#000023", "text": "Suurema hoo sai autode jagamine sisse 1990. aastatel ning 1999. aastaks oli La\u0308a\u0308ne-Euroopas juba umbes 200 autojagamisorganisatsiooni, mis tegutsesid 450 linnas ning millest vo\u0303ttis osa ligikaudu 125 000 inimest. Ameerikas hakkas 2000. aastal tuntust koguma Zipcar."}, {"text_idx": "#000024", "text": "Massachusettsi Tehnoloogiainstituudi (MIT) linnaplaneerimise dotsent Andres Sevts\u030cuk u\u0308tles, et kuigi autojagamisteenused, nagu Zipcar, tekitasid alguses Ameerikas suurt elevust, vaibus huvi siiski peagi. Suure hoobi andsid autojagamisele uudsed taksolahendused, nagu 2009. aastal asutatud Uber."}, {"text_idx": "#000025", "text": "Sevts\u030cuk so\u0303nas, et sajandi alguses pa\u0308rssis autojagamisteenuste edu to\u0303ik, et klient pidi auto tagasi viima tagasi samasse kohta, kust ta oli so\u0303iduki u\u0308u\u0308rinud. Viimastel aastatel on tehtud aga samm tehnoloogiliselt edasi. Citybee ja Bolti toimimisloogika, kus auto vo\u0303ib u\u0308u\u0308rida u\u0308hest linnaotsast ning ja\u0308tta teise linnaotsa, ta\u0308hendab, et autot ei saa enam u\u0308u\u0308rida mitte ainult u\u0308heotsaso\u0303itudeks, vaid seda saavad inimesed kasutada ka to\u0308o\u0308l vo\u0303i koolis ka\u0308imiseks."}, {"text_idx": "#000026", "text": "Avalikkuse jaoks on autojagamine veel uus na\u0308htus"}, {"text_idx": "#000027", "text": "Riigikogu kantselei juures tegutseva Arenguseire Keskuse tellitud 2021. aasta uuring \"Eesti elanike liikuvusprofiilid\" sedastab, et Eesti transpordisu\u0308steem on praegu va\u0308ga autokeskne ning ja\u0308rgmiste ku\u0308mnendite peamiseks va\u0308ljakutseks on so\u0303iduautodega seotud keskkonnamo\u0303jude hindamine."}, {"text_idx": "#000028", "text": "\"Eestis on viimase 18 aasta jooksul u\u0308histranspordiga, jalgsi ja jalgrattaga to\u0308o\u0308le liikujate arv va\u0308henenud 120 000 inimese vo\u0303rra ning kahekordistunud on registrisse kantud so\u0303iduautode arv,\" u\u0308tles Arenguseire Keskuse ekspert Uku Varblane."}, {"text_idx": "#000029", "text": "Eelmise aasta septembris avaldatud uuringu aruandes to\u0303des vaid u\u0308ks protsent ku\u0308sitletutest, et liigub enamasti vo\u0303i aeg-ajalt to\u0308o\u0308le kooli vo\u0303i muudesse peamistesse sihtkohtadesse rendiautoga."}, {"text_idx": "#000030", "text": "Ligikaudu pool vastanutest liikus enamasti to\u0308o\u0308le so\u0303iduautoga, olles kas juht vo\u0303i kaasreisija, kusjuures ko\u0303ige populaarsem oli see maa-asulates (69 protsenti) ning va\u0308hem populaarsem suurtes linnades nagu Tallinn ja Tartu (43 protsenti)."}, {"text_idx": "#000031", "text": "Ko\u0303ige rohkem mo\u0303jutaksid inimesi isikliku vo\u0303i to\u0308o\u0308auto kasutamisest loobuma kiirem u\u0308histransport, sobiv u\u0308histranspordi liin ja paremad jalgratta- ja ko\u0303nniteed. Autorenditeenuste parem ka\u0308ttesaadavus mo\u0303jutaks kindlasti kaht protsenti vastanutest ning pigem mo\u0303jutaks 11 protsenti vastanutest."}, {"text_idx": "#000032", "text": "Lahedam linnaruum, kuid tagantto\u0303uge autostumisele"}, {"text_idx": "#000033", "text": "Liikluseksperdid to\u0303devad, et kuigi so\u0303idukijagamine to\u0303otab muuta linnaruumi lahedamaks, vo\u0303ib see samas anda autostumisele ka tagantto\u0303uke ning va\u0308hendada u\u0308histranspordikasutajate arvu. Seda seeto\u0303ttu, et auto kasutamine on senisest palju ho\u0303lpsam ja odavam. U\u0308histransport aga ei ole enam sobiv teenus, sest aega kulub autoga vo\u0303rreldes liiga palju."}, {"text_idx": "#000034", "text": "Andres Sevts\u030cuk juhib ta\u0308helepanu to\u0303siasjale, et ka siis, kui Ameerikas tulid turule so\u0303idujagamisteenused nagu Uber ja Lyft, oli algselt elevus suur. Loodeti, et vo\u0303ib-olla inimesed hakkavad autoomamise asemel ruumiliselt otstarbekamat taksoteenust kasutama. U\u0308sna pea selgus aga, et tegelikult liigutavad so\u0303idujagamisteenused palju inimesi hoopis u\u0308histranspordist taksode peale."}, {"text_idx": "#000035", "text": "\"Ku\u0308sitluste ja\u0308rgi vastas umbes 40 protsenti Uberi ja Lyfti klientidest, et kui see teenus poleks olnud vo\u0303imalik, oleksid nad so\u0303itnud pigem u\u0308histranspordiga,\" so\u0303nas MIT dotsent. Ta u\u0308tles, et so\u0303idujagamisteenuste to\u0303ttu la\u0308ks ka autoso\u0303itude arv enne pandeemiat aastatel 2017\u20132019 ko\u0303rgemaks, kui ta kunagi varem oli olnud. \"Ka liikluso\u0303nnetuste arvud on u\u0308le maailma kasvanud ta\u0308nu sellele, et ta\u0308navatel on rohkem autosid, mis on osaliselt samuti ta\u0308nu so\u0303idujagamisteenustele,\" u\u0308tles Sevts\u030cuk."}, {"text_idx": "#000037", "text": "Tallinna U\u0308likooli inimgeograafia vanemteadur Tauri Tuvikene u\u0308tles, et kuigi u\u0308u\u0308riautod on mo\u0303nele inimesele esimene vo\u0303imalus autot kasutada, na\u0308itavad uuringud kokkuvo\u0303ttes siiski, et autou\u0308u\u0308rilahendused va\u0308hendavad auto kasutamist ja omamist."}, {"text_idx": "#000038", "text": "Citybee ja Bolti praegustest lahendustest samm edasi on Sevts\u030cuki so\u0303nul teenus, kus u\u0308hes autos on mitu inimest. Ta u\u0308tles, et linnaliselt on ko\u0303ige atraktiivsem transpordilahendus ikkagi see, kus vo\u0303imalikult paljud inimesed kasutavad u\u0308histransporti. Ta lausus, et sel juhul on ruumiline jalaja\u0308lg on tunduvalt va\u0308iksem. Ta\u0308nu sellele on vo\u0303imalik luua ka tihedamat ja mitmeku\u0308lgsemat linnaruumi."}, {"text_idx": "#000039", "text": "\"Kui me korraks peatume ja mo\u0303tleme, mis transpordisu\u0308steem vo\u0303iks olla, et luua ko\u0303ige parem linnakeskkond, siis selline autojagamisteenus teeb vaid va\u0308ikese lapsesammu selles suunas,\" to\u0303des Sevts\u030cuk. \"Suurem samm oleks parandada u\u0308histranspordisu\u0308steeme, et meil on tihedamad graafikud, laiem vo\u0303rgustik ning kaasaegsed teenused, mille tulemusel on so\u0303it inimestele vo\u0303imalikult mugav ja kvaliteetne,\" u\u0308tles teadlane."}, {"text_idx": "#000040", "text": "Dotsent to\u0303i heade na\u0308idetena va\u0308lja Amsterdami, Zu\u0308richi, Viini ja Londoni: \"Need on linnad, kus u\u0308histranspordiga liikumine on mitte ainult eetilistel po\u0303hjustel, vaid ka ratsionaalsetel kaalutlustel ko\u0303ige parem viis linnas liikumiseks.\""}, {"text_idx": "#000041", "text": "Linnauurija: rendiliikurid on head, aga tru\u0308givad valele marjamaale"}, {"text_idx": "#000042", "text": "Tauri Tuvikene: liiklus kui su\u0308steem on auto kaudu defineeritud mo\u0303iste"}, {"text_idx": "#000043", "text": "Eesti elanike huvi auto rentimise vastu kasvab"}, {"text_idx": "#000044", "text": "Tulevikuga kohanemiseks peab linn autostumisele piiri panema"}, {"text_idx": "#000045", "text": "Bolt alustas Eestis autorendi teenusega"}, {"text_idx": "#000047", "text": "Citybee lubab tulevikus jo\u0303uda ka elektri- ja hu\u0308briidautode rendini"}, {"text_idx": "#000048", "text": "Ru\u0308u\u0308telmaa: Citybee ei saa Tallinnalt soodustusi"}, {"text_idx": "#000049", "text": "Tallinn ei luba Citybee rendiautodel tasuta parkida"}, {"text_idx": "#000051", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000054", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000056", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000057", "text": "Hennoste: u\u0308kski meediaorganisatsioon pole ju ilma va\u0308a\u0308rtuste ega ideaalideta"}, {"text_idx": "#000058", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000059", "text": "Maailma rahvaarv u\u0308letab novembris kaheksa miljardi piiri"}, {"text_idx": "#000061", "text": "Doktorito\u0308o\u0308: kes vastutab, kui Eestis su\u0308nnib laps, keda vanemad ei soovinud?"}, {"text_idx": "#000062", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000064", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000070", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000077", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000078", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000079", "text": "Arutelu orientalistidega: kas enesetaputerroristil on tagasiteed?"}]